钦定古今图书集成/方舆汇编/边裔典/第083卷
## 钦定古今图书集成/方舆汇编/边裔典/第083卷

| 钦定古今图书集成 方舆汇编 第八十三卷 |

| |

第八十三卷目录

瓜沙部汇考〈瓜州卫　沙州卫　罕东卫　罕东左卫〉

后周〈世宗显德一则〉

宋〈太祖建隆一则　太宗太平兴国一则　真宗咸平二则　太中祥符一则　仁宗天圣

一则〉

明〈太祖洪武三则　成祖永乐七则　仁宗洪熙一则　宣宗宣德四则　英宗正统七则

宪宗成化七则　孝宗弘治四则　武宗正德三则　世宗嘉靖二则〉

注辇部汇考

宋〈真宗大中祥符一则　天禧一则　仁宗明道一则　景祐一则　神宗熙宁一则　元

丰一则〉

图〈一则〉

渴石部汇考

元〈世祖至元一则〉

占八部汇考

元〈武宗至大一则〉

西洋琐里部汇考

明〈太祖洪武二则　成祖永乐二则〉

图〈一则〉

安定部汇考

明〈太祖洪武六则　成祖永乐三则　仁宗洪熙一则　宣宗宣德二则　英宗正统四则

天顺一则　孝宗弘治二则　武宗正德一则〉

琐里部汇考

明〈太祖洪武二则〉

边裔典第八十三卷

后周

### 世宗显德二年春瓜沙曹元忠入贡授本军节度使检校太尉同中书门下平章事

按《五代史周本纪》不载。　按《吐蕃传》：“周世宗时，以沙
州曹元忠为归义军节度使，元恭为瓜州团练使。其
所贡硇砂、羚羊角、波斯锦、安西白㲲、金星矾、胡桐律、
大鹏砂、眊褐、玉团”，皆因其来者以名见。而其卒立世
次，史皆失其纪。

按《宋史沙州传》，“沙州本汉炖煌故地，唐天宝末，陷于
西戎。大中五年，张义潮以州归顺，诏建沙州为归义
军，以义潮为节度使，领河沙甘肃伊西等州观察营
田处置使。义潮入朝，以从子惟深领州事。至朱梁时，
张氏之后绝，州人推长史曹义金为帅。义金卒，子元
忠嗣。周显德二年来贡，授本军节度、检校太尉、同中”
书门下平章事，铸印赐之。